Document ID: 32007R0315

PADOMES REGULA (EK) Nr. 315/2007
(2007. gada 19. marts),
ar ko nosaka pārejas posma pasākumus, atkāpjoties no Regulas (EK) Nr. 2597/97 attiecībā uz Igaunijā ražotu dzeramo pienu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu,
tā kā:
(1)
Atkāpjoties no Padomes Regulas (EK) Nr. 2597/97 (1997. gada 18. decembris), ar ko paredz papildu noteikumus piena un piena produktu tirgus kopīgajai organizācijai attiecībā uz dzeramo pienu (1), Komisijas Regula (EK) Nr. 749/2004 (2004. gada 22. aprīlis), ar kuru nosaka pārejas posma pasākumus attiecībā uz Igaunijā ražoto dzeramo pienu (2), paredz iespēju Igaunijā piegādāt un pārdot Igaunijā ražotu dzeramo pienu ar 2,5 % tauku saturu. Minētā atkāpe zaudē spēku 2007. gada 30. aprīlī.
(2)
Ņemot vērā Igaunijas patērētāju paradumus un grūtības piemēroties Kopienas noteikumiem un ņemot vērā faktu, ka līdzīgas atkāpes vairākās citās dalībvalstīs zaudēs spēku 2009. gada 30. aprīlī, ir lietderīgi pagarināt darbības termiņu atkāpei, kas atļauj Igaunijā piegādāt un pārdot Igaunijā ražotu dzeramo pienu ar 2,5 % tauku saturu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 2597/97 3. panta 1. punkta b) apakšpunkta, Igaunijā ražotu dzeramo pienu ar 2,5 % tauku saturu var piegādāt un pārdot Igaunijā saskaņā ar minētās regulas 2. panta 1. punktu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro līdz 2009. gada 30. aprīlim.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 19. martā

Labels: 17
3
6
18
15